Anastasia (sancta)

Anastasia Sirmiensis (vel Illyrica vel Romana vel, in Ecclesia Orthodoxa, Anastasia PharmacolytriaGraece Φαρμακολύτρια, scilicet a venenis liberans.) est sancta Christiana. Eius memoria ab Ecclesia Romana die 25 Decembris colitur et ab ecclesia Orthodoxa 22 Decembris.

Vita
Romana nobilis fuit. Α matre Fausta Sirmiensi in fide Christiana educata est. Discipula sancti Chrysogoni Aquileiensis fuit; Christianos in carceribus visitabat et eos iuvabat. Chrysogono martyre  necato in Graeciam et Macedoniam profecta est, ubi multis in urbibus Christianis vinctis auxilium  ferebat, donec ipsa in Sirmio supplicio anno 304 (Diocletiano imperatore) affecta est.

 Cultus 
In ritu Romano (veteri, sic dicta forma extraordinaria) sancta Anastasia commemoratur in secunda trium missarum diei Nativitatis Domini, hac nempe quae in aurora celebratur et cuius introitus a verbis Lux fulgebit incipit. Statio huius missae (scilicet locus, ubi olim Pontifex Romanus celebrabat) ad sanctam Anastasiam est, quae olim ecclesia curiae Byzantinae Romae fuitBernard P. 1996. Du chant romain au chant grégorien. Parisiis: Cerf. ISBN 9782204053143. [Vide p. 257].

Notae

Nexus externi
 Sanctae Anastasiae vita e Legenda aurea
 Anastasiae Chrysogono epistola e Heroidibus Eobani Hessi
 De sancta Anastasia in Encyclopaedia Catholica 

Categoria:Sancti
Categoria:Martyres
Categoria:Incolae Romae
Categoria:Sirmium